Za ostale ličnosti imenom Agnes od Akvitanije, v. Agnes od Akvitanije (razvrstavanje).

**Agnes od Poitoua**, **Agnes od Akvitanije** ili **Carica Agnes** (c. 1025 – 14. decembar 1077) bila je sveta rimska carica, odnosno regent Svetog Rimskog Carstva od 1056. do 1062.

Rodila se kao kćer vojvode Guillaumea V od Akvitanije i Agnes od Burgundije. Bila je sestra vojvode Guillaumea VI, vojvode Eudesa, vojvode Guillaumea VII i vojvode Guillaumea VIII. Po majčinoj strani joj je djed bio burgundski vojvoda Eudes-Guillaume i Ermentrude od Rheimsa.

U novembru 1043. u Ingelheimu se udala za rimsko-njemačkog cara Heinricha III. Heinrichu se tada vjenčao drugi put, s obzirom da mu je prethodna supruga, Gunhilda od Danske, umrla 1038. Za njega je ovaj brak imao političku važnost, jer su time učvršćene veze sa zapadnim evropskim feudalcima.

Sa Heinrichom je imala četiri kćeri i dva sina:

* Adelaide II (1045, Goslar – 11. januar 1096), opatica Gandersheima od 1061. i Quedlinburga d 1063
* Gisela (1047, Ravenna – 6. maj 1053)
* Matilda (oktobar 1048 – 12. maj 1060, Pöhlde), udana 1059. za Rudolfa od Rheinfeldena, vojvodu od Švapske koji je također bio protivkralj (1077)
* Heinrich, koji će naslijediti oca kao car Heinrich IV
* Konrad (1052, Regensburg – 10. april 1055), vojvoda Bavarske (od 1054)
* Judith (1054, Goslar – 14. mart 1092 ili 1096), prvo udana 1063. za Solomona od Mađarske a potom 1089. za Ladislava I Hermana, kneza Poljske

Nakon što joj je muž umro, preuzela je vlast kao regent. Historijski izvori je opisuju kao slabu vladaricu, previše sklonu dijeliti titule i zemlju članovima svoje porodice. Također je bila protivnik crkvene reforme, i podržavala krugove, posebno one u Italiji, koji su joj se protivili. Kada je godine 1058. papa Stjepan IX svrgnut od strane rimskih pristaša antipape Benedikta X, iz egzila je poslao svoje izaslanike - Hildebranda (kasnijeg papu Grgura VII i Anselma od Lucce (kasnijeg papu Aleksandra II) - da je zamole da intervenira u negovu korist. Agnes je pristala, ali je Stjepan prije intervencije umro; usprkos toga je uspjela na papsko prijestolje dovesti Nikolu II.

Godine 1062. su kölnski nadbiskup Anno II i bavarski vojvoda Otto od Nordheima organizirali zavjeru sa ciljem svrgavanja Agnes sa vlasti. Oteli su mladog cara Heinricha i prisilili njegovu majku da se odrekne regentske titule, koju je preuzeo Anno. Agnes je poslije toga došla u Rim, gdje se kasnije bavila diplomatskom aktivnošću, posredujući u sporovima između Heinricha i njegovih neprijatelja. Umrla je 14. decembra 1077. te je sahranjena u bazilici sv. Petra.

Američka feministička umjetnica Judy Chicago njen lik uvrstila u svoju umjetničku instalaciju *The Dinner Party*, premijerno prikazanu 1979.

Izvori
------

1. 1 2  Guida Myrl Jackson-Laufer (1999). *Women rulers throughout the ages: an illustrated guide*. ABC-CLIO. str. 12–13. ISBN 978-1-57607-091-8. Pristupljeno 18. XII 2011.
2. ↑  Sebastian Münster, *Cosmographia*, 1550, Book III, 333.

Literatura
----------

* Chicago, Judy. *The Dinner Party: From Creation to Preservation*. London: Merrell (2007). ISBN 1-85894-370-1
* Robinson, I. S. *Henry IV of Germany 1056-1106*, 2000
* Women and Power in the Middle Ages: Political Aspects of Medieval Queenship Arhivirano 2006-10-19 na Wayback Machine-u PDF of an article from an unknown book, lacks footnote information.

|  |
| --- |
| Agnes od Poitoua **Kuća Poitiers****Rođen/a:** c. 1025  **Umro/la:** 14. decembar 1077 |
| Kraljevske titule |
| Prethodi:**Gunhilda od Danske** | **Kraljica Njemačke**1043–1054 | Slijedi:**Bertha od Savoje** |
| Prethodi:**Gisela od Švapske** | **kraljica Burgundije**1043–1056 |
| **CaricaSvetog Rimskog Carstva**1046–1056 |
| **kraljica Italije**1043–1056 |
| Prethodi: **Adelaide od Suse**  |  **vojvotkinja Švapske** 1043–1045 | Slijedi: **Matilda od Poljske**  |

***Agnes od Poitoua*** na Wikimedijinoj ostavi




1. ↑  Munster cites November 21, Jackson-Laufer cites November 1